Opis postopka za uporabo HRS vmesnika

SPOT

Zgodovina dokumenta

|  |  |  |  |
| --- | --- | --- | --- |
| Verzija | Sprememba | Avtor | Opis sprememb |
| 1.0 | 2. 7. 2021 | MJU | Vzpostavitev dokumenta |
| 1.1 | 7. 3. 2022 | MJU | Ureditev dokumenta |

Kazalo vsebine

[1. Uvod 4](#_Toc97550025)

[2. Zakaj se potrebuje HRS vmesnik? 4](#_Toc97550026)

[3. Komu je namenjen? 4](#_Toc97550027)

[4. Kako lahko začnem uporabljati HRS vmesnik? 4](#_Toc97550028)

[5. vloge je možno pošiljati na SPOT preko HRS vmesnika? 5](#_Toc97550029)

[6. Za kaj je še uporaben HRS vmesnik? 5](#_Toc97550030)

[7. Kdo lahko pošlje podatke na HRS vmesnik? 5](#_Toc97550031)

[8. Kje lahko dobim več informacij o tem? 6](#_Toc97550032)

# Uvod

Dokument zajema kratek opis postopka za uporabo kadrovskega (HRS) vmesnika na SPOT sistemu.

# Zakaj se potrebuje HRS vmesnik?

Cilj HRS spletnega vmesnika je omogočiti sistemu (program) za vodenje evidenc zaposlenih, ki ga imajo podjetja pri sebi ali pri pooblaščenih skrbnikih, da sam pošlje podatke v elektronski obliki na ZZZS za zavarovanje oseb. Na ta način uporabnikom ni potrebno več ročno izpolnjevati obrazcev preko SPOT portala ali pisno pošiljati po pošti na ZZZS.

# Komu je namenjen?

HRS spletni vmesnik je namenjen gospodarskim družbam in samostojnim podjetnikom, ki želijo posredovati podatke o socialnih zavarovanjih oseb preko SPOT sistema na ZZZS v elektronski obliki, brez ročnega vpisovanja podatkov skozi postopke na SPOT portalu ali pošiljanja vlog po pošti in uporabljajo informacijske sisteme za vodenje evidenc zaposlenih.

# Kako lahko začnem uporabljati HRS vmesnik?

1. Pred začetkom uporabe novega HRS spletnega vmesnika, morate izpolniti obrazec »Prijava odjemalca za kadrovski vmesnik SPOT« ter ga poslati na **Ministrstvo za javno upravo, Tržaška cesta 21, 1000 Ljubljana.**
2. Na novo prijavljen sistem za pošiljanje podatkov o zaposlenih mora nato uspešno opraviti testne klice na HRS spletni vmesnik preden lahko začne oddajati prave vloge za ZZZS.

V kolikor uporabljate sistem, ki je za delo s HRS že verificiran, ste za delo pripravljeni praktično takoj, ko se vam omogoči dostop do HRS.

Če ste odjemalca za HRS sistem razvili sami oz. ga predhodno še nismo preverili, vam je na voljo testno okolje, kjer lahko preizkusite delovanje odjemalca brez zavezujočih posledic.

Testna namestitev HRS sistema je popolna kopija v delovanju in zahtevah produkcijskega sistema HRS. Oddane vloge se obdelajo v testnem sistemu ZZZS, izvrši se popolni cikel oddaje vloge in sprejema sklepa.

Ko na testnem sistemu izvedete vse možne scenarije in delovanje lastnega sistema, MJU pa v sodelovanju s podizvajalcem preveri opravljene teste, se vam omogoči dostop do produkcijskega sistema HRS.

Vsebina testnih vlog je lahko izmišljena, vse dokler strukturno in vsebinsko ustreza osnovnim zahtevam ZZZS ter podatkovnih shem.

1. Če za vodenje teh podatkov uporabljate pooblaščenega skrbnika, ki bo za vas pošiljal podatke preko HRS vmesnika na ZZZS, morate kot zastopnik preko oddaljenega dostopa ali na točki VEM pooblastiti tega skrbnika na portalu SPOT. Pooblastilo se lahko odda na vstopnih točkah SPOT (osebno ali po pošti), ali po elektronski poti na spletnem portalu SPOT (http://spot.gov.si).

#  vloge je možno pošiljati na SPOT preko HRS vmesnika?

Preko HRS spletnega vmesnika je možno oddati sledeče vloge:

* prijava v obvezno socialno zavarovanje za zaposlene, družbenike in samostojne podjetnike M-1,
* odjava iz obveznega socialnega zavarovanja za zaposlene, družbenike in samostojne podjetnike M-2,
* prijava spremembe podatkov na obstoječih zavarovanjih za zaposlene, družbenike in samostojne podjetnike M-3,
* prijava zavarovanja za primer poškodbe pri delu in poklicne bolezni (obrazec M12),
* odjava zavarovanja za primer poškodbe pri delu in poklicne bolezni (obrazec M12).

# Za kaj je še uporaben HRS vmesnik?

Poleg oddaje vlog za ZZZS, lahko na ta način uporabnik pridobi tudi informacijo o stanju vloge na SPOT, podatke o zaključku postopka in končni sklep iz ZZZS v elektronski obliki.

Vsak skrbnik sistema je lahko hkrati pooblaščen za več različnih podjetij za opravljanje ZZZS postopkov.

# Kdo lahko pošlje podatke na HRS vmesnik?

Poslovni subjekt ali pooblaščeni zunanji skrbnik, ki razpolaga s podatki o zaposlenih v podjetju za potrebe obveznega socialnega zavarovanja s pomočjo informacijskega sistem in je zmožen pošiljati podatke v ustrezni elektronski obliki na HRS vmesnik.

# Kje lahko dobim več informacij o tem?

Bolj podroben opis se nahaja v naslednjih dokumentih, ki so dostopni na portalu SPOT:

* Tehnična navodila za kadrovski vmesnik
* Podatkovna shema za izmenjavo podatkov (xsd), opis vmesnika spletnih storitev (wsdl) ter primeri XML datotek

**Pozor!**

Poslovni subjekti in skrbniki sistemov za vodenje evidence zaposlenih, ki komunicirajo z SPOT sistemom preko HRS vmesnika so dolžni zagotoviti podatke v pravilni obliki in na način, ki ga predpisuje MJU. Prav tako so odgovorni za pravilnost podatkov, ki jih pošiljajo na SPOT.